# Pero Vaz de Caminha

Pero Vaz de Caminha (Porto, 1450 $^{(Gregorià)}$ - Kozhikode, 15 de desembre de 1500 $^{(Gregorià)}$) - d'acord a la norma gramatical vigent en l'època, s'escrivia Pêro; en ocasions dit Pedro -, va ser un fidalgo portuguès conegut per la seva funció d'escriba en l'armada de Pedro Álvares Cabral que arribà al Brasil per primer cop. Va ser també regidor de la seva ciutat natal.
En haver escrit el primer text (una epístola) en territori brasiler, se'l considera l'autor que va inaugurar la literatura del Brasil.

## Biografia

Era fill de Vasco Fernandes de Caminha, cavaller del duc de Bragança, i na Isabel Afonso. Els seus ancestres es remunten als primers pobladors de São Romão de Neiva, a l'actual districte de Viana do Castelo, en temps del rei Ferran I (1367-1383). Va ser advocat i cavaller de les cases d'Alfons V (1438-1481), Joan II (1481-1495) i Manuel I (1495-1521).
Hauria participat de la batalla de Toro (2 de març de 1475). El 1476 va heretar del pare el càrrec de mestre de la balança de la Casa de la Moneda, un càrrec equivalent al d'escriba i tresorer, una posició de gran responsabilitat en la seva època. El 1497 va ser elegit per redactar, en qualitat de regidor, els Capítols de la Cambra Municipal de Porto, que havien de ser presentats a les Corts de Lisboa. S'afirma que Dom Manuel I, qui l'havia nomenat pel càrrec, li tenia afecte.
El 1500 va ser nomenat escriba de la feitoria que havia de ser establerta a Calicut, a l'Índia. Per aquest motiu es trobava a bord de la nau capitanejada per Álvares Cabral, en la segona expedició portuguesa al país asiàtic i que, de retruc, va dur al descobriment del Brasil.
L'expedició de Cabral va continuar el seu camí fins a l'Índia. Tradicionalment s'accepta que Caminha va morir en un combat durant un atac a la feitoria de Calicut, mentre es trobava en construcció, al desembre d'aquell mateix any 1500.
Estava casat amb Catarina Vaz, amb qui va tenir, almenys, una filla, Isabel de Caminha.

## La carta a Dom Manuel I

Caminha es va eternitzar com l'autor d'una carta, datada l'1 de maig de 1500 (el desè dia des de l'arribada a Porto Seguro) i que fou enviada tot seguit al sobirà, considerada el principal testimoni de les primeres impressions sobre el territori brasiler.
La Carta de Pero Vaz de Caminha és considerada el "certificat de naixement" del Brasil, batejat en aquell moment com Illa de Vera Cruz, encara que la missiva no va ser publicada fins al segle xix per part del Pare Manuel Aires de Casal, en la seva Corografia Brazílica (1817).

### Participants de l'expedició

Relació d'acord amb l'historiador Sílvio Castro:

#### Citats directament en la carta

* Pedro Álvares Cabral (comandant de la flota de 13 vaixells)
* Vasco de Ataíde (comandant)
* Nicolau Coelho (comandant)
* Sancho de Tovar (comandant)
* Simão de Miranda (comandant)
* Aires Correia (comandant, feitor general)
* Bartolomeu Dias (comandant)
* Diogo Dias (comandant)
* Aires Gomes (comandant)
* Afonso Lopes (pilot)
* Pero Escobar (pilot)
* Henrique de Coïmbra (frare)
* Afonso Ribeiro (condemnat a bandejament)

#### Participants sobrentesos

* Gaspar de Lemos (comandant) - Va retornar el 2 de maig a Lisboa amb la carta.
* Nuno Leitão da Cunha (comandant de la caravela Anunciada)
* Pero de Ataíde (comandant del buc São Pedro)
* Luís Pires (comandant)
* Simão de Pina (comandant)

## Notes

* ↑ Una feitoria era una delegació comercial que la Corona Portuguesa establia a l'estranger o en una àrea remota dintre dels seus territoris d'ultramar.

## Referències

* ↑ Vaz de Caminha, 1999.
* ↑ «Pero Vaz de Caminha - Biografia» (en portuguès brasiler). Grupo Editorial Global. Arxivat de l'original el 2024-05-20. [Consulta: 10 maig 2022].
* ↑ Castro, Luana. «A carta de Pero Vaz de Caminha é um texto literário?» (en portuguès brasiler). Escola Kids. UOL. Arxivat de l'original el 2024-05-20. [Consulta: 10 maig 2022].
* 1 2 Girão Ribeiro, Maximina «Pêro Vaz de Caminha (1437-1500)». Etc e Tal, 01-02-2017. Arxivat de l'original el 2024-05-20 [Consulta: 10 maig 2022].
* 1 2 3 Camargo, Ana Maria de Almeida «O descobrimento do Brasil através dos textos: edições críticas e comentadas». Revista de História, 32, 66, 13-06-1966, pàg. 495. Arxivat de l'original el 2024-05-20. DOI: 10.11606/issn.2316-9141.rh.1966.124429. ISSN: 2316-9141 [Consulta: 10 maig 2022].
* ↑ «Pero Vaz de Caminha» (en portuguès brasiler). Educação. UOL, 10-08-2005. Arxivat de l'original el 2024-05-20. [Consulta: 10 maig 2022].
* ↑ Moreno Osorio, Antonio «Apuntes sobre la evolución de la factoría portuguesa en Málaga durante el reinado de Carlos V (1516-1556)». Isla de Arriarán, XXIX, 6-2007, pàg. 65-79. Arxivat de l'original el 2024-05-20 [Consulta: 10 maig 2022].
* 1 2 «Pero Vaz de Caminha, quem foi o narrador da descoberta do Brasil?» (en portuguès brasiler). Conhecimento Científico, 25-04-2019. Arxivat de l'original el 2022-05-17. [Consulta: 10 maig 2022].
* ↑ Bueno, 1998, p. 42-45.
* ↑ Diffie, 1977, p. 189-194.
* ↑ Castro, José Ariel «CARTA DE CAMINHA, EXPEDIÇÃO DE CABRAL». Revista da Escola Superior de Guerra, 40, 31-12-1969, pàg. 64–91. Arxivat de l'original el 2022-05-10. DOI: 10.47240/revistadaesg.v0i40.521. ISSN: 2675-2174 [Consulta: 10 maig 2022].
* ↑ Carneiro, Sarissa «Aproximaciones a la carta de Pero Vaz de Caminha al rey D. Manuel sobre el descubrimiento de Brasil». Revista Chilena de Literatura, 62, 2003, pàg. 105–118. Arxivat de l'original el 2022-05-10. ISSN: 0048-7651 [Consulta: 10 maig 2022].
* ↑ Álvarez Mongay, Meritxell-Anfitrite. «Pêro Vaz de Caminha, el viajero que pasó a la historia por una carta» (en espanyol europeu). Viajar. El Periódico, 27-10-2020. Arxivat de l'original el 2022-06-30. [Consulta: 10 maig 2022].
* ↑ «Pero Vaz de Caminha» (en portuguès brasiler). Prefeitura de Guararema. Arxivat de l'original el 2021-12-03. [Consulta: 10 maig 2022].
* ↑ Castro, 1985, p. 15.

## Bibliografia

* Vaz de Caminha, Pero. Tufano, Douglas (ed.). A carta de Pero Vaz de Caminha. São Paulo: Moderna, 1999. ISBN 85-16-02314-1.
* Castro, Sílvio. O descobrimento do Brasil: A carta de Pero Vaz de Caminha (en portuguès brasiler). Porto Alegre: L & PM/História, 1985. ISBN 85-254-0067-X.
* Bueno, Eduardo. A viagem do descobrimento : a verdadeira história da expedição de Cabral. Rio de Janeiro: Objetiva, 1998. ISBN 85-7302-202-7.
* Diffie, Bailey W. Foundations of the Portuguese empire, 1415-1580. Minneapolis: University of Minnesota Press, 1977. ISBN 978-0-8166-8156-3.

## Vegeu també

* Història del Brasil
* Història de Portugal

## Enllaços externs

* La carta de Per.o Vaz de Caminha Arxivat 2016-12-13 a Wayback Machine. (portuguès)
* Història de la Carta i anàlisi del text. (portuguès)
* Fundació Pero Vaz de Caminha. (portuguès)